CELEX: 62019TN0660
Language: mt
Date: 2019-09-25 00:00:00
Title: Kawża T-660/19: Rikors ippreżentat fil-25 ta’ Settembru 2019 – Universität Bremen vs Il-Kummissoni u REA

25.11.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 399/90
            
         
      Rikors ippreżentat fil-25 ta’ Settembru 2019 – Universität Bremen vs Il-Kummissoni u REA
      (Kawża T-660/19)
      (2019/C 399/109)
      Lingwa tal-kawża: il-Ġermaniż
      
         Partijiet
      
      
         Rikorrenti: Universität Bremen (Bremen, il-Ġermanja) (rappreżentant: C. Schmid, professur)
      
         Konvenuti: Il-Kummissoni Ewropea, L-Aġenzija Ewropea għar-Riċerka (REA)
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni tas-16 ta’ Lulju 2019 li tiċħad il-proposta tar-rikorrenti (Nru 870693 – TenOpt) fil-kuntest tas-sejħiet għal proposti H2020-SC6-GOVERNANCE-2019 tal-Programm Qafas Horizon 2020;
               
            
                  —
               
               
                  tikkundanna lill-konvenuti għall-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti ssostni li d-deċiżjoni kkontestata tikser id-dritt li t-talba tagħha għal finanzjament tiġi eżaminata mingħajr żbalji ta’ evalwazzjoni, skont il-prinċipju ta’ Stat tad-dritt. Speċifikament, ir-rikorrenti tqis li l-evalwazzjoni tat-talba tagħha hija vvizzjata b’dawn il-vizzji li ġejjin:
      
                  —
               
               
                  evalwazzjoni bbażata fuq fatti żbaljati; fi kliem ieħor, l-evalwazzjoni tirriproduċi b’mod żbaljat elementi essenzjali tat-talba għal finanzjament;
               
            
                  —
               
               
                  nuqqas ta’ osservanza tal-kriterji ta’ evalwazzjoni ġeneralment applikabbli;
               
            
                  —
               
               
                  inugwaljanza fit-trattament, evalwazzjoni arbitrarja u kunsiderazzjonijiet irrilevanti.